**Podatki o ponudniku – naročniku**

Naziv podjetja\* :

Ulica in hišna številka\*:      telefon\*:

Poštna številka in pošta\*:

e-pošta\*:

**Podatki za kontakt**

Kontaktna oseba:       Mobilni tel. kontaktne osebe:

E-pošta kontaktne osebe:       Telefon:

Direktor:

Transakcijski račun:

Davčni zavezanec: DANE ID številka:

**Podatki za e-račun**

e-Račun želim prejemati na e-pošto:       ponudnika elektronske izmenjave

Proračunski uporabnik: DANE

TRR za e-Račun:       SWIFT/BIC

|  |
| --- |
| VLOGA  ZA IZDAJO SOGLASJA ZA PRODAJO IZVEN POSLOVNEGA PROSTORA |

Prosim za izdajo soglasja za prodajo izven poslovnega prostora. Prodaja bi potekala na naprej določenem prostoru, 22.3.2024 med 7.00 in 19.00.

Prodajal/ bi naslednje izdelke:

zato potrebujem-o     tekočih metrov (tm) neopremljenega prodajnega prostora. Cena za tekoči meter prodajnega prostora je 18 € + ddv ( 21,96€ z ddv ). Minimalni najem neopremljenega prostora je 3 tm.

Prodajno sejemska hiška DANE

Stojnica DANE

Električni priključek na lokaciji starega Crouzeta DANE

**S podpisom se strinjate s splošnimi pogoji sodelovanja in razstavljanja na 76. sejmu Cvetni petek, ki so sestavni del te prijave.**

Kraj in datum: petek, 02. februar 2024 Žig in podpis: \_\_\_\_\_\_\_\_\_\_\_\_\_

**Obvezna priloga:**

**- priglasitveni list ali odločba o izpolnjevanju minimalnih tehničnih pogojev.**

**SPLOŠNI POGOJI SODELOVANJA IN RAZSTAVLJANJA NA 76. SEJMU CVETNI PETEK**

**1. Splošna določila**

Prijava je hkrati pogodba in jo izpolni ponudnik ter potrdi Komunala Slovenska Bistrica, podjetje za komunalne in druge storitve, d.o.o. (v nadaljevanju prireditelj). Prijava je za ponudnike pravno zavezujoča in nepreklicna pogodba. Cene, ki veljajo za prireditev, so navedene na Vlogi za izdajo soglasja. Podatek o razstavnem programu je pogoj za sodelovanje ponudnika na prireditvi. Ponudnik sme razstavljati le prijavljene predmete. S podpisom te prijave in pogodbe ponudnik priznava in sprejema pogoje razstavljanja in dovoljuje, da prireditelj v pogodbi navedene podatke obdeluje v skladu z Zakonom o varstvu osebnih podatkov, in sicer v svojih zbirkah, in jih uporablja v namene statistične obdelave, segmentacije udeležencev, izpolnjevanja pogodbenih in zakonskih obveznosti, pošiljanja ponudb, reklamnega materiala, publikacij in vabil na dogodke, telefonsko, pisno in elektronsko obveščanje in anketiranje. Podatke lahko prireditelj obdeluje še 10 let po zadnji udeležbi na sejmu oz. do preklica pisne privolitve, v kolikor veljavna zakonodaja ne določa drugačnih rokov. Prireditelj si pridržuje pravico do odločanja o sprejemu ponudnika ali razstavnih predmetov na prireditev.

Prireditelj prostorov daje soglasje ponudnikom (trgovcem) za prodajo blaga na razstavnih prostorih v času trajanja prireditve.

**2. Dodelitev in preklic razstavnega prostora**

Na prireditvi lahko razstavljajo domači in tuji ponudniki, katerih razstavni predmeti ustrezajo temi prireditve. Trgovski zastopniki in uvozniki lahko razstavljajo predmete firm, ki jih zastopajo. O pripustitvi ponudnika na prireditev in o dodelitvi razstavnega prostora odloča prireditelj, ki razporeja razstavni prostor v najboljšem interesu prireditve. Prireditelj si pridržuje pravico dodeliti do 10 % razstavnega prostora več oz. manj. Najmanjši razstavni prostor, ki ga ponudnik lahko naroči, je 3 tm neopremljenega zunanjega razstavnega prostora. Vsako spremembo dodeljenega razstavnega prostora mora odobriti prireditelj. Prireditelj lahko premesti ali zapre vhode in izhode iz prireditvenega prostora in opravi druge spremembe glede razstavnega prostora. O teh ukrepih odloča prireditelj v interesu prireditve. Če prireditelj iz kakršnegakoli razloga ne more dati ponudniku na razpolago že dodeljenega razstavnega prostora, ima ponudnik pravico do vračila že plačanega zneska za razstavni prostor.

Prireditelj ima pravico zavrniti prijavo oz. razveljaviti izdano potrdilo iz te prijave in pogodbe v primerih, če ima prireditelj do ponudnika odprte terjatve od prejšnjih prireditev ali če predmeti, ki naj bi bili razstavljeni na prireditvi, ne ustrezajo temi prireditve.

**3. Odpoved sejma v primeru višje sile**

Prireditelj v primeru nenadne odpovedi sejma zaradi višje sile (odpoved sejma iz kakšnega vzroka, ki je bil izven stvari, ga ni bilo mogoče pričakovati, se mu izogniti ali ga odvrniti, kot je npr. razglasitev epidemije), zagotovi prijavljenim ponudnikom vračilo plačanih stroškov najema sejemskega razstavnega prostora po predračunu.

V primeru da ponudnik po sklenjeni pogodbi pisno odpove svojo udeležbo, prireditelj zadrži 100% plačane prijavnine. Odpoved sodelovanja na sejmu mora ponudnik prireditelju podati v pisni obliki. Datum pisne odpovedi se šteje za dan podane odpovedi.

**4. Plačilo**

Ponudnik se obveže plačati naročene storitve navedene v prijavi. Davek plača ponudnik. Po prejetju podpisane prijave in pogodbe prireditelju prejme ponudnik predračun, ki ga mora v celoti poravnati v navedenem roku. Izjema so proračunski uporabniki. Po opravljeni storitvi izstavi prireditelj ponudniku račun.

**5. Potrditev prijave in pogodbe**

Na podlagi plačanega predračuna izda prireditelj ponudniku potrdilo o dodeljenem razstavnem prostoru z lokacijo in soglasje za prodajo izven poslovnega prostora. Potrdilo in soglasje sta sestavni del prijave in pogodbe.

**6. Termin in kraj prireditve**

Prireditev bo potekala 22.3.2024 med 7.00 in 19.00 uro na Partizanski ulici in delu Grajske ulice. Ponudnik se zavezuje, da bo na prireditvi Cvetni petek s svojo ponudbo prisoten od 7.00 do 19.00 ure. Vstop na območje sejma bo za namene postavitve mogoč na dan prireditve od 5.30 ure naprej. Odhod bo omogočen po 19.00 uri. Na prizorišče lahko vstopajo samo vozila prireditelja in vozila s posebno dovolilnico.

**7. Tehnični pogoji in čiščenje**

Prireditelj skrbi za čiščenje prireditvenega prostora. Čiščenje najetih razstavnih prostorov je dolžnost vsakega ponudnika, po naročilu pa ga na stroške ponudnika lahko prevzame prireditelj.

Ponudnik se obvezuje, da bo po koncu prireditve poskrbel za odvoz odpadkov, ki so nastali zaradi njegove prisotnosti na sejmu. V primeru, da ponudnik ne bo odstranil svojih odpadkov bo to storil prireditelj ter za storitev čiščenja, odvoza in odlaganja odpadkov izstavil račun povzročitelju. Od ponudnika se pričakuje, da bo za najeto opremo oziroma prostor skrbel kot dober gospodar, se o vseh odprtih vprašanjih usklajeval s prirediteljem ter ravnal v skladu s poslovno etiko.

Organizator lahko kadarkoli po lastni oceni pozove ponudnika k umiku katerega izmed prodajnih artiklov, za katerega oceni, da ni primeren za prodajo. Prav tako lahko organizator kadarkoli pozove ponudnika k zamenjavi lokacije, v kolikor za to obstajajo utemeljeni razlogi.

Ponudnik mora imeti pri sebi ves čas trajanja sejma dokumente o nabavi blaga, prevzemne listine ter potrdilo o prodaji izven poslovnih prostorov. Artikli morajo biti ustrezno označeni s cenami ter deklaracijami. Lokacija vsakega posameznega ponudnika obsega le prostor, stojnice oziroma prodajnega prostora, ki mu je dodeljen in se ga ne da povečati.

**8. Jamstvo in zavarovanje**

Prireditelj ne odgovarja za poškodbe, izgube ali odtujitve lastnine ponudnika oz. njegovega izvajalca (razstavni predmeti, oprema in drugo), nastale zaradi tatvine, požara, nesreče ali kakršnegakoli drugega vzroka. Ponudnik zavaruje razstavne predmete in drugo opremo na razstavnem prostoru na svoje stroške.

Ponudnik se obvezuje, da bo na svojem razstavnem prostoru prisoten v času montaže in demontaže in prevzema odgovornost za opremo in razstavljene eksponate.

Ponudnik odgovarja za škodo ali nesrečo, ki jo povzroči prireditelju ali tretji osebi na razstavnem prostoru on sam ali njegovo osebje. Ponudnik ne sme oddati v podzakup dodeljenega razstavnega prostora ali oz. njegovega dela tretji osebi. V primeru kršitve si prireditelj pridržuje pravico dodatno zaračunati ponudniku 100 % cene dodeljenega razstavnega prostora.

**9. Sprememba pogojev in reševanje sporov**

Prireditelj si pridržuje pravico do spremembe, popravka ali dopolnitve pogojev razstavljanja za boljšo izvedbo sejma, oziroma lahko v določenih primerih odstopi od kateregakoli izmed pogojev.

Prireditelj in ponudnik bosta vse spore reševala sporazumno. Če to ne bi bilo mogoče, se v primeru spora uporablja pravo Republike Slovenije, za reševanje sporov pa je pristojno Okrajno sodišče v Slov. Bistrici.

***V Slovenski Bistrici, 30.1.2024***